Baş redaktorlar harda istirahət edəcək? - SORĞU » Joy.az - Bizimlə daha rəngarəng\nBaş redaktorlar harda istirahət edəcək? - SORĞU\n14 İyul 2016SkyNewsXəbərlər1090\nAğır iş mövsümünün ardınca hər kəs yayın gəlişini səbrsizliklə gözləyir. Çünki insanlar əsasən yay aylarında istirahətə çıxır, yorğunluğunu müxtəlif məkanlarda istirahətlə çıxarmağa çalışır.\nMedia sahəsində çalışanlar da bütün ilboyu işləyir. Gecəsi-gündüzü bilinməyən jurnalistlər minbir əziyyətlə oxucularına xəbər çatdırmağa çalışırlar. Bəs bu qədər ağır mövsümün ardından həmkarlarımız harda istirahət edəcək? Bu sualla sayt rəhbərlərinə müraciət edik.\nOnların "Qaynarinfo.Az"a açıqlamalarını təqdim edirik.\nÖlkə.Az saytının rəhbəri Məmməd Gülməmmədov: "Adətən avqust ayında tətilə çıxıram. Bunun səbəbi bizim peşəmizdə az-çox həmin ayın sakit keçməsidi. Azərbaycanda istirahət baha başa gəldiyi üçün qonşu Türkiyəyə və ya Gürcüstana getməyə üstünlük verəcəm. Jurnalistlərin qazancı çox olmadığı üçün elə də bahalı yerlərdə istirahət edə bilmirik. Ancaq çalışıram ki, büdcəmə münasib dəniz olan məkanda istirahət edim. Qismət olsa, qayıdanda çəkdiyim xərci açıqlayaram".\nTrend İnformasiya Agentliyinin rəhbəri Arzu Nağı: "Adətən məzunuiyyət vaxtı Qərbi Ukraynaya - müalicəvi sanotoriyalardan birinə gedirəm. Yəqin ki, bu il də belə olacaq. Orada qiymətlər o qədər də baha deyil, təxminən 1000-1500 manat civarında olar. Bu məbləğ bütün xərclər daxil olmaqla 15-20 günə bəs edir".\nQaynarinfo.Az saytının rəhbəri Zahir Əzəmət: "Son dəfə normal tətilə 4 il əvvəl getmişəm. İllərdir ki, normal istirahət etmədən çalışıram. Artıq itirilmiş enerjinin bərpasına ehtiyac hiss edirəm. Qismət olsa, avqustun sonları üçün ailəmlə birlikdə bir həftəlik Türkiyədə istirahət etməyi planlaşdırıram. Məbləği açıqlamaq istəmirəm. Amma qardaş Türkiyədə hər büdcəyə uyğun istirahət imkanları var. Mən də hardasa ortadan bir az yuxarı bir paket seçmişəm".\nQafqazinfo.Az saytının rəhbəri Elburus Ərud: "Açığı, hələlik bilmirəm. İmkan olanda Kiyevə gedirəm. Xərcə gələndə, gücüm çatan qədər xərcləyirəm".\nTanınmış tele-jurnalist Anar Yusifoğlu: "Əslində xüsusi tətil planım yoxdu. Çünki işlərim buna imkan vermir. Amma ailəmlə birlikdə bir həftəlik rayonlardan birinə gedəcəm. Bu öz rayonumuz da ola bilər. Xərcə gəldikdə, bunun smetasını tutmamışam. Hər halda buna imkanımız çatar".\nAznews.Az saytının rəhbəri Elçin Zahiroğlu: "Özümdən əvvəl əməkdaşlarımızın məzuniyyətə getməsini planlaşdırıram. Onların məzuniyyətindən sonra, işlər imkan versə, istirahətə gedəcəm. 5 günlük xarici səfərim var, hesab edirəm vaxt az olsa da, dincələ biləcəm, çünki çox sevdiyim yeri seçmişəm. Qalan vaxtları isə Azərbaycanın rayonlarında olacam. Ümumiyyətlə, ölkədə daha rahat oluram. Ona görə ki, işə nəzarət edə bilirəm, nəsə problem çıxanda dərhal həllinə nail olmaq mümkün olur".\nPia.Az saytının rəhbəri Azər Qaramanlı: "Bu ayın sonunda redaksiya ilə birlikdə bir necə günlük Xoşbulağa getməyi planlaşdırırıq. Özümün ailəmlə harda istirahət edəcəyimi isə hələ bilmirəm. Böyük ehtimalla kəndə gedəcəyəm. Ola bilsin ki, ordan da bir həftəlik Masallı və ya Lerikə yollandım".\n"Türkistan" qəzetin rəhbəri Aqil Camal: "Ümumiyyətlə mən yay mövsümündə uzunmüddətli tətilə çıxmıram. Amma yay ərzində 1, 2 və ya 3 günlük ailə və dostlarımla dağlıq rayonlarımıza gedirəm. Gələn ay 2-3 günlük Göygöl-Daşkəsənə getməyi planlaşdırmışam. İndidən dəqiq rəqəm demək çətindir.".\nPartiya sədrləri harda istirahət edəcək? - SORĞU\nAzərbaycanlı deputatlar harda istirahət edəcəklər? - SORĞU\nObama Vyetnamda istirahət edəcək\n"Bakı Sığorta"nın rəhbəri işdən çıxdı\nQeyri-adi istirahət "Eskimo Evləri"


yasamal rayonunda sokulen evler\nyasamal rayonunda sokulen evler / 385325 elan tapıldı\nTƏCİLİ OLARAQ SATILIR!! Nizami rayonu, Neftçilər və Q.Qarayev metro stansiyalarından bir neçə dəqiqəlik məsafə, Mirzəyev küçəsində, “Zəngi litseyinin və Xəzər Universitetinin” yaxınlığında prestij binaların birində G...\nSabuncu rayonu, zabrat qesebesi, rahid sadliq evin yaxin mesefede, 2 sotda temirli 3 otaq heyet evi satilir qaz,su,isiq daimidi kanalizasiyya sistemi merkezidi\nİcarəyə verilir 6 otaqlı 500 m2 ofis 28 May m.\nSatılır 75 sot torpaq Quba\nBağ 3 cərgədən və müxtəlif növ alma ağaclarından ibarətdir.Həmçinin qoz,armud və gavalı ağacları az sayda vardır.Ərazi yol kənarında yerləşir və qarşısından su kanalı keçir.Suvarmada çətinlik olmur.Real alıcı ilə qiymətd...\nSumqayıt şəhər Xəzər bağları 100 m aralı. 1.2 sotun içində 7 daş kürsülü 3 otaq 80 kvadrat. Super təmirli evdir. Kuxna mebeli və kombi sistemi içində. Qabaqı aqakay ilə düzəldilib. Qazı suyu ışıqı daimi. Lahəsi çəkilib...\nSatılır 1 otaqlı 61 m2 yeni tikili Xırdalan\nXlrdalan ş bizim marketin yanl 1 otaq mənzil 61 m 2 16 / 5 Mərtəbəli olan mənzil təcli satllr Kupçaslz Xırdalan ş. 16 mərtəbəli Yeni binanın 5-cİ mərtəbəsində,ümumi sahəsi 61 kv/m olan,təmirsiz 1 otaqlı mənzil təcili ol...\nipoteka evler 2018bakida tecili satilan heyet evleripatamdartda kiraye evlerev temiri elanlarisuraxanida ucuz torpaq sahelerinesimide kiraye ev2 otaqli heyet evleriyasamalda kreditle satilan evlerkiraye ev elanlari gencedebakida ucuz evlerin qiymetleri


insanhuquqlari.az - Ərdoğan bu məsələdə Rusiya ilə oynayır – Baturin\nƏrdoğan bu məsələdə Rusiya ilə oynayır – Baturin\nƏrdoğan Krımın anneksiyasını tanımamaqla özünün köhnə oyununu oynayır. İ̇̇nsanhuquqlari.az xəbər verir ki, bunu “RİA Novosti”yə açıqlamasında rusiyalı politoloq Denis Baturin deyib. “Bu, Ərdoğanın köhnə oyunudur. O, Krımı Rusiya ərazisi kimi tanımır, amma Rusiyadan S-400 alır və ABŞ-la konfliktə girir. O, Krım tatarlarının maraqlarından danışanda ilk növbədə özünün elektoral hədəflərini güdür. Türkiyə prezidentindən digər ritorika gözləməyə dəyməz. O, xarici siyasətdə bütün güc mənbələri ilə məsafəsini qorumaq üçün qəfil hərəkətlər etməyə və bəyanatlar verməyə davam edəcək”, – deyə o bildirib. ƏTRAFLI Samsung Galaxy Note Qeyd edək ki, Ukrayna Prezidenti Vladimir Zelenski ilə görüşdən sonra Türkiyə Prezidenti Rəcəb Tayyib Ərdoğan Ankaranın Krımı Rusiya ərazisi kimi heç vaxt tanımayacağını bəyan edib.\nBu xəbər cəmi 2585 dəfə oxunuldu


Üzməyin 5 məşq faydasını sizə təqdim edirik - Adem.az\nAna səhifə›İdman›Üzməyin 5 məşq faydasını sizə təqdim edirik\nHər həftə 1 kilometr üzün və qazandıqlarınızın faydasını quruda olan zaman hiss edin.\nMəşq mövzusunda ən böyük günahlardan birinin şərhini istəyirsiniz?bXeyr, yarım buraxdığınız o tekrarlardan bəhs etmirik. Hovuzu laqeyd etmənizdən söhbət gedir.\nOlimpiyada oyunlarını hər iizlədiyinizdə, üzgüçünun qüsursuz görünüşünə baxıb, hovuzda verdikləri mübarizəyə heyran qalırsınız? Bu insanlar boş yerə bu qədər ovsunlayıcı deyildirlər. Çünki üzmənin insan bədəninə həqiqətən də qatdığı çox şey var: Əzələ inşası təmin edir, yağ yandırır, maddələr mübadilənizi sürətləndirir və bütün bədəninizi düzəldir .Siz də üzmədən faydalanmaq və məşqinizə ölçü qatmaq istəməzsinizmi? O halda hər həftə bir dəfə hovuza gedin, üzün və 1 km-ə özünüzü məcbur edin .\nİndi isə məsələni bir az daha ətraflı izah edək. Üzməkdən məşqiniz necə faydalanacaq?\nŞikəstliyin qarşısını alar\nÜzmə əsnasında bütün bədəniniz sabit bir şəkildə çalışdığı üçün, şikəstlik dərdi olmadan qüvvətinizi artıra bilərsiniz. Üzmə sayəsində laqeyd yanaşdığınız əzələləriniz də çalışmış olacaq. Bunun sayəsində də məşqlərdə əzilmə riskiniz azalacaq.\nƏzələ balansızlığını aradan qaldırar\nProfessional bir üzgüçünü məşq edərkən izləyin. Üst gövdə və alt gövdə qüvvətinin eyni olduğunu görəcəksiniz. Bu tarazlıq təsadüf filan deyil. Əgər üçbucaq bir bədənə qovuşmaq istəyirsinizsə, siz də üzmədən faydalana bilərsiniz.\nKalori yandırmağın ən yaxşı yolunun qaçmaqdan keçdiyini düşünürsünüz? Ayaqqabılarınızı çıxarın və suya atlayın. Medicine and Sports in Science and Exercise'a görə, üzmək, qaçmaqdan daha çox kalori yandırır. Hovuzda 40 dəqiqəlik bir üzmə, sizdə 1000 kaloridən çox yandıracaq.\nAtdığınız yumruqlar nə qədər təsir edicidir? Əgər həqiqətən partlayıcı güc istəyirsinizsə, hovuzda daha çox vaxt keçirməlisiniz. Üzmək, yalnız qarın əzələlərinizin diqqətə çarpanlaşmasını verməyəcək, suyun sıxlığı sayəsində əzələlərinizin çox daha sürətli inkişafına kömək edəcək. Bu təsirin isə interval məşqlərdən daha təsirli olacağını əlavə edə bilərik.\nRəqəmlər arasında boğulub qaldığınızda? Əgər zehininizi boşaltmaq və bir nəbzdə rahatlamaq istəyirsinizsə, üzmək tam da sizin ehtiyacınız olan şeydir. Araşdırmalara görə, üzmə sayəsində narahatlıq və stresslə mübarizənin yogadan belə daha təsirli olduğunu göstərir. Stressiz bir həyatın ümumi olaraq həyat keyfiyyətini yüksəldəcəyi, dolayısıyla da məşq məhsuldarlığını artıracağı da su aparmaz bir həqiqətdir.\nSperma sayını artıran qidalar\nİnternetin bizə bəxş etdiyi 9 ən yaxşı işlər


“Azərbaycana qarşı 1500-dək şikayət var”\n2021, 07 Dekabr, çərşənbə axşamı, Bakı vaxtı 22:57\n►"Hər parlament seçkisindən sonra çoxlu şikayətlər gəlir. 2005-ci il seçkisindən sonra 60, 2010 seçkisindən sonra 100-ə qədər şikayət gəlib"\n"Hazırda Avropa Məhkəməsinin icraatında Azərbaycana qarşı 1500-dək şikayət var. Onlardan 500-ə qədəri ermənilərin şikayətidir. Eyni zamanda, azərbaycanlıların da Ermənistana qarşı 600-dək şikayəti var".\nBunu Avropa Məhkəməsi katibliyinin hüquqşünası Vüqar Fətəliyev deyib. O, bir qrup azərbaycanlı jurnalistin ifadə azadlığı mövzusunda Avropa Şurası standartlarına dair Strasurqa təlim səfəri çərçivəsində onların suallarını cavablandırıb.\nHüquqşünas bildirib ki, digər ölkələrlə müqayisədə Azərbaycandan seçki pozuntuları ilə bağlı şikayətlər çoxdur: "Hər parlament seçkisindən sonra çoxlu şikayətlər gəlir. 2005-ci il seçkisindən sonra 60, 2010 seçkisindən sonra 100-ə qədər şikayət gəlib".\nHüquqşünas deyir ki, əvvəlki dövrlə müqayisədə son illərdə Azərbaycandan göndərilən şikayətlərin hazırlanma keyfiyyəti də artıb.\n"Bir çox ölkələrə baxanda, Azərbaycandan olan vəkillər daha yaxşı işləyir".\nAZƏRBAYCAN İLK ONLUQDADIR\nVüqar Fətəliyevin dediyinə görə, Azərbaycan şikayətlərin sayına görə ilk onluqdadır:\n"2000-ci illərin əvvəlində Avropa Şurasına bir sira ölkələr üzv oldu ki, orada insan haqlari sahəsində problemlər var".\nHüquqşünas əlavə edib ki, Avropa Məhkəməsi ictimai önəm daşıyan işlərə prioritet qaydada baxır. Azərbaycandan Xədicə İsmayıl, Anar Məmmədli, İntiqam Əliyev, Leyla Yunus, Rəsul Cəfərovun işinə də həmin qaydada baxılıb.\n"Elmar Hüseynovun qətli ilə bağlı şikayət üzrə kommunikasiya davam edir", - hüquqşünas qeyd edib.\nAvropa Məhkəməsinin bu ilin yanvarında açıqladığı hesabatda Azərbaycandan məhkəməyə şikayətlərin azaldığı bildirilirdi.\nBuna da bax: Qəbul imtahanında fırıldaq edən abituriyentlər belə ilişdilər\nQəbul imtahanında fırıldaq edən abituriyentlər belə ilişdilər


Sevgini proqnozlaşdırmaq olmaz - Ens.az - 4 dildə xəbərlər və ensiklopediya\n15 aprel 2018 21:05\nBizim reallıqda xoşumuza gələn insanların arzuladığımıza oxşaması mütləq deyil.\nBir çoxları sevgini tanışlıq saytları və ya sosial şəbəkələrdə yad profillərə diqqətlə baxaraq tapmağa çalışırlar. Münasibət şansını vərdişlər, temperamentin özəllikləri və digər şəxsi keyfiyyətləri cəmləyərək qiymətləndirməyə çalışırlar. Amma hətta insan nəticədə əgər ikinci yarısını tapırsa, bu onun yaxşı hesabladığına görə baş vermir.\nYuta Universiteti, Devisdə Kaliforniya Universiteti və Şimal-qərb Universitetinin psixoloqları “sürətli tanışlıq” (speed dating) nəticələrini analiz ediblər ki, burada da ümumilikdə 350 tələbə iştirak edirdilər. Onların hamısından böyük sorğu vərəqələrini doldurmağı xahiş etdilər, onlar da öz növbəsində cavan insanların psixoloji keyfiyyətlərini və romantik seçimlərini aşkar etməli idilər.\nSonra “sürətli tanışlıq” mərhələsi başladı, bu zaman hər bir insan bir neçə dəqiqə müddətində tanımadığı insan ilə ünsiyyətdə olur, sonra başqasına keçir və s.; tədbirin mənası budur - böyük sayda potensial partnyorlardan sizə uyğun olanını seçmək. Eksperimentdə cavan oğlan və ya qız olmasından asılı olmayaraq hər bir iştirakçının belə on iki görüşü oldu, sonra isə ünsiyyətdə olduqlarını qiymətləndirmək lazım idi - o nə dərəcədə maraqlı və seksual cəhətdən cəlbedici idi.\nMəs: gözləmək olardı ki, əgər insan başqasında mənəvi istiliyi və açıqlığı görmək istəyirsə, məhz o insan sürətli tanışlıq zamanı onun üçün daha cəlbedici görünəcək. Həqiqətən bəzi psixoloji xüsusiyyətlərə nisbətən mənəvi istiliyə olan münasibətdə də eyni hal baş verirdi.\nAmma ümumi statistikada heç bir qanunauyğunluq aşkar etmək mümkün olmadı. Yəni insan özünə hansı partnyorla görüşmək istədiyini təsəvvür edə bilər, amma həqiqi münasibətlər xəyali ideala oxşamayan insanla yaranır.\nƏlbəttə ki, elə ola bilər ki, sevgi və ya maraq gözlənilən parametrlərə uyğun gələn insanla münasibətdə görünəcək - amma gözlənilən parametrlər axtarışın etibarlı aləti kimi işləmir. Yəni, Psychological Science jurnalındakı məqalədə deyildiyi kimi əsl fiziki və mənəvi marağın gözlənilməz olur. Görünür bunu onunla izah etmək olar ki, belə işlərdə xoşbəxtlikdən sadəcə bizə lazım olanı özümüz belə bilmirik.\nMənbə: Elm və həyat jurnalı (Rusiya)\nValideyn sevgisi uşaqların sağlamlığına necə təsir edir?\nQorxu epidemiyası. COVID-19 zamanı psixosomatika niyə aktivləşdi\n26 aprel 2020 15:31\n26 aprel 2020 15:05


Havadan və elektrikdən qida alındı Azmedia.az\nHavadan və elektrikdən qida alındı\nTexnologiya 10 Dekabr 2019, 07:30\nAzmedia.az xəbər verir ki, Finlandiya şirkəti "Solar Foods" hava, su və elektrikdən hazırlanan qida məshulları istehsalına başlayır. Helsinki yaxınlığında pilot fabrik açılıb. Yeni növ qida quru süd tozuna bənzər zülal tərkibli olacaq.\nFabrik pivə istehsalı sxemi ilə işləyir. Suyun elektrolizi nəticəsində sudan hidrogenium adlı kimyəvi element alınır. Onu karbon qazı və mikroelementlərlə zənginləşdirib alınmış kütləyə bakteriya kolonları əkirlər. Bakteriyalar tərkibi 60% zülal və amin turşusundan ibarət hüceyrələr hasil edir. Bu tərkib soyaya yaxındır. Termoişlənmədən sonra qidalı toz alınır ki, onu makaron, çörək və un məmulatlarına qatıb zülalı artırmaq mümkün olacaq.\nFabrik günəş batareyaları ilə çalışır. Finlandiya startapına Avropa Birliyi tərəfindən bir milyon avro investisiya yatırılıb. Bütün bu layihələr gələcəkdə Yer üzündə ciddi qida çatışmazlığı təhlükəsinin qarşısının alınması məqsədilə dəstəklənir.


Taleh Bağırov daha 2 gün 'kars'da qalacaq\n2021, 06 May, Cümə axşamı, Bakı vaxtı 17:18\n«Müsəlman Birliyi» Hərəkatının sədri, ilahiyyatçı Taleh Bağırovun Bakı İstintaq Təcridxanasında 7 günlüyə cərimə kamerasına (kars) salındığı bildirilir. Yaxınları onun iyulun 20-dən cərimə kamerasına salındığını deyirdilər. Ancaq cəza müddəti bilinmirdi.\nBu gün, iyulun 25-də vəkillərdən Zibeydə Sadıqova Bakı İstintaq Təcridxanasında T.Bağırovla görüşüb. Cəzanın müddətinə də o, aydınlıq gətirib.\nVəkilin AzadlıqRadiosuna bildirdiyinə görə, cərimə kamerasına salınmış T.Bağırov onunla rəftardan narazılıq etməyib.\n«T.Bağırov hələ 2 gün də cərimə kamerasında saxlanacaq. Onun cəzası iyulun 27-də başa çatacaq», - deyən vəkil T.Bağırov vasitəsilə öyrənib ki, AXCP sədrinin müavini Fuad Qəhrəmanlı və «Nardaran işi» üzrə mühakimə olunan Əli Nuriyev də cərimə kamerasındadırlar.\nFUAD QƏHRƏMANLININ SƏHHƏTİNDƏ PROBLEMLƏR YARANIB\nVəkilin deməsinə görə, ancaq onların cəzası 5 günlük olub. Bu gün, iyulun 25-də onlar artıq cərimə kamerasından buraxılıblar.\n***Buna da bax-Hakimlərə ayaqqabı və plastik su qabları atıldı\nT.Bağırov vəkilə bildirib ki, iyulun 20-də F.Qəhrəmanlının səhhətində problem yaranıb, ona həkimlər yardım göstəriblər.\n«Nardaran işi» üzrə mühakimə olunanlardan Abbas Hüseynov və Cabbar Cabbarov isə artıq hökmə uyğun cəza çəkəcəkləri Qobustana - qapalı həbsxanaya göndəriliblər», - vəkil bildirib.\nDünən, iyulun 24-də T.Bağırovun vəkilləri onunla görüşə buraxılmamışdı.\nT.Bağırov və digərləri iyulun 20-də «Nardaran işi» üzrə məhkəmədə baş vermiş insidentə görə cəzalandırılıb. Həmin gün Bakı Apellyasiya Məhkəməsində T.Bağırov və onunla mühakimə olunan 17 nəfərin məhkəmə hökmündən verdikləri şikayətə baxılıb. Vəkillərdən sonra təqsirləndirilən şəxslər də çıxış etmək istəyiblər. Ancaq onlardan yalnız ikisi ifadə verib. Hakim təqsirləndirilən şəxsləri tam dinləmədən sözü prokurora verəndə, məhkəmə iclasında qalmaqal yaranıb. Təqsirləndirilən şəxslər Əmir Bayramovun sədrlik etdiyi hakimlər heyətinə ayaqqabılarını və əllərindəki su qablarını atıblar.\n***Buna da bax-'Nardaran məhbusu' bədəninə tok yeridildiyini deyir\nİnsidentlə əlaqədar məhkəmə yarımçıq qalıb. Bir neçə saat sonra vəkillərə xəbər verilib ki, Bakı Apellyasiya Məhkəməsi təqsirləndirilən şəxslər haqqında Bakı Ağır Cinayətlər Məhkəməsinin hökmünün qüvvədə saxlanmasına dair qərar çıxarıb.


Brüsseldə AB və Azərbaycanın əməkdaşlıq məsələləri müzakirə olunacaq\nSiyasət 25 Oktyabr 2006 18:18 (UTC+04:00)\nAzərbaycan -Avropa Birliyi Əməkdaşlıq Şurasının növbəti 8-ci toplantısının noyabrın 13-14-də Brüsseldə keçirilməsi planlaşdırılıb. Bu barədə Trend ə Azərbaycanın Belçikadakı səfirliyindən məlumat verilib.\nGözlənildiyi kimi, toplantıda Azərbaycanın nümayəndə heyətinə xarici işlər naziri Elmar Məmmədyarov başçılıq edəcək. AB-ni toplantıda Finlyandiya prezidentliyi təmsil edəcək. Ehtimal olunur ki, danışıqların yekununda AB və Azərbaycan arasında Avropa qonşuluq proqramı üzrə Fəaliyyət planı imzalanacaq.\nQeyd edək ki, Əməkdaşlıq şurası - tərəflər arasında münasibətlərin irəliləməsi məsələlərini müzakirə etmək və gələn il üçün prioritetlərin müəyyənləşdirilməsi üçün ildə bir dəfə keçirilən, Azərbaycan və AB arasında ali müntəzəm görüşdür.


Bu statusu yazıb intihar etdi - Azərbaycanda | İctimai.Az\n07.09.2020 - 13:09 1.2 K\n“Qafqazinfo”nun verdiyi xəbərə görə, 10 gün öncə işdən çıxarılan 1989-cu il təvəllüdlü R.Əsədov intihardan əvvəl sosial şəbəkə hesabında vida paylaşımı edib.\nO, son sözlərində həyat yoldaşına və oğluna müraciət edib: “Ağlatdığın bir qadının göz yaşlarını ya o an silərsən, ya da o göz yaşlarında boğulmamaq üçün ömür boyu çırpınmaq məcburiyyətində qalarsan! Elə bilməyin asandır bir anda hər şeydən imtina edib getmək?! Yox, çox çətindir! Çox!\nHeç kim sənin nələr yaşadığını bilməz. Heç kim sənin nə dərdin olduğunu bilməz. Heç kim sənin içində nələr çəkdiyini bilməz! Heç kim sənin nələr ilə mübarizə apardığını bilməz. Hətta heç kim sənin necə bir insan olduğunu belə bilməz. Amma hər kəs səni tanımadan sənin haqqında artıq-əksik danışmağı çox yaxşı bilər…\nHəyatda bağışla deyəcəyim iki insan var: həyat yoldaşım və oğlum! Bağışlayın məni, sizə layiq ola bilmədim! Həyat yoldaşım hər zaman başımı uca etdi, bu, hamı üçün pis səslənə bilər, amma mən sənin kimi namuslu, sevgi dolu qadın görmədim! Sənin ayaq tozuna layiq olmayanlara dəyişdim səni, bağışla məni! Üzülmə, dik dur, Romana görə dik dur!\nBütün dostlarıma, birazdan əlvida deyəcəyim həyatda məni tanıyan hər kəsə, məni asla qınamayın və pis olmayın deyirəm! Sən mənim həyatımsan oğlum! Olduğun yer nəfəsdir mənə. Sən qolum-qanadımsan, oğlum!\nBu sözləri hər gün dəyəcək qədər həyat dolu biriydim mən! Heyf, heç bir şey göründüyü kimi deyil… Əlvida!”\n01.09.2020 - 13:10\n30.08.2020 - 20:01\nPərviz Bülbülə ilə Rəşad Dağlı cəzalandı


Şanxayda Azərbaycan Şərab Evi nə vaxtadək açılacaq? Marja.az - Azərbaycanın iqtisadi xəbərlər saytı\nŞanxayda Azərbaycan Şərab Evi nə vaxtadək açılacaq?\nÇinin Şanxay şəhərində Azərbaycan Şərab Evinin açılması bu ilin sonuna planlaşdırılıb.\nBu barədə Azərbaycanda İxracın və İnvestisiyaların Təşviqi Fondunun (AZPROMO) vitse-prezidenti Yusif Abdullayev Azərbaycanın Çinə ixrac missiyasının yekunları ilə bağlı keçirilən mətbuat konfransında deyib.\nO bildirib ki, Azərbaycan Şərab Evinin yaradılması ölkəmizin şərablarının daha çox ixracına təkan verəcək. Həmçinin burada şərabların nümayişi, onlardan dadma, topdan və pərakəndə satışı da həyata keçiriləcək.\n13-15 noyabr tarixlərində isə növbəti ixrac missiyası Çin Xalq Respublikasının Şanxay şəhərinə təşkil olunub. İxrac missiyası şərab və spirtli içkilər istehsalı sahəsində fəaliyyət göstərən yerli şirkətlərin nümayəndələrindən ibarət olub. Azərbaycanın ixrac missiyası Çinin ilk və ən böyük ticarət zonası olan “Shanghai Waigaoqiao Free Trade Zone”da yerləşən Şanxay Vayqaoçao Beynəlxalq Ticarət Əməliyyat Mərkəzində (ITOC) olub və burada görüş keçirib. Qeyd edək ki, bu mərkəz azad ticarət zonasında yerləşən 300 min kvadrat metr sahədə olan anbarları icarəyə verərək, 10 mindən çox şirkətə yüksək səviyyədə logistika və satış xidmətləri göstərir. Missiya çərçivəsində AZPROMO və ITOC arasında əməkdaşlığa dair Memorandum imzalanıb. Memoranduma əsasən, Çinin Şanxay şəhərində Azərbaycan Şərab Evinin yaradılması nəzərdə tutulur.\n21 Noyabr 2017 , 17:19


Şirvan Operating Company Limited Azərbaycanda Mədən Sənayesində Səffaflıq Təşəbbüsünə qoşulub\nEnergetika 16 Mart 2010 20:14 (UTC+04:00)\nAzərbaycan, Bakı, 16 mart / Trend /\nŞirvan Operating Company Limited şirkəti Azərbaycanda Mədən Sənayesində Səffaflıq Təşəbbüsü (EITI) ilə əlaqədar memoranduma qoşulmaq haqqında aktı imzalayıb. Bu barədə Azərbaycan Respublikası Dövlət Neft Fondunun (ARDNF) çərşənbə axşamı yaydığı məlumatda bildirilir.\nQoşulma haqqında aktı imzalamaqla Şirvan Operating Company Limited digər şirkətlər kimi 2009-cu ili əhatə edən 12-ci hesabat dövrü çərçivəsində ölkə hökumətinə ödənişləri ilə bağlı hesabat təqdim edəcək.\nBundan əvvəl EITI çərçivəsində çoxtərəfli qrupun iclasında 2009-cu ilin yekunları üzrə 12-ci hesabatın hazırlanması üçün Moore Stephens beynəlxalq auditor şirkətinin namizədliyi bəyənilib. Auditorun neft-qaz sənayesində fəaliyyət göstərən şirkətlərə müraciətindən sonra onlar köçürmələr haqqında hesabatları təqdim etməlidirlər, auditor isə öz növbəsində şirkətlərin hesabatları ilə Azərbaycan hökumətinin daxilolmalara dair hesabatını tutuşduracaq.\nMemorandum 2004-cü il noyabrın 24-də EITI-nin Azərbaycanda həyata keçirilməsi prosesinə qoşulmuş 21 xarici və yerli hasilat sənayesi şirkətləri, o cümlədən, Azərbaycan Respublikası Dövlət Neft Şirkəti, BP Azərbaycan, Exxon, Statoil, Total, LUKoil, Chevron, Shell, Devon Energy kimi böyük şirkətlər tərəfindən imzalanıb. Sonradan memoranduma daha altı şirkət - Inpex Azərbaycan, Binəqədi Oyl, RAFI Oil, NICO, Absheron Investments Ltd və GDF SUEZ Exploration Caspian B.V., Azərbaycanda qızıl hasilatı ilə məşğul olan Azerbaijan International Mining Company, həmçinin, Neftçala Operating Company Ltd. qoşulub.


Azərbaycanın lider mobil operatoru “Azercell Telekom” MMC nəhayət öz abunəçilərinə 3G xidmətlərinin göstərilməsinə start verir. Xatırladırıq ki, şirkətə 3G xidmətləri göstərilməsi üçün Lisenziya hələ bu ilin noyabr ayının 2-də RİTN tərəfindən təqdim olunmuşdu.\nSadəcə olaraq, keçən müddət ərzində, 3G xidmətlərinin göstərilməsi üçün “Azercell Telekom” MMC–yə müvafiq tezliklərin ayrılması barədə Radiotezliklər üzrə Dövlət Komissiyasının 27.08.2011-ci il tarixli, 65 saylı protokol qərarının icrası ilə bağlı bəzi məqamlar həllini tapmadığı üçün 3G xidmətlərinin göstərilməsinə məhz 18.11.2011 tarixdən başlamaq qərara alınmış və bu fakt rəsmən RİTN ilə də razılaşdırılmışdır.\nOnu da qeyd edək ki, dünyada ilk dəfə olaraq 4G xidmətini təqdim etmiş TeliaSonera şirkətlər qrupu ailəsinə daxil olan Azercell artıq uzun müddət 3G xidmətlərinin tətbiqinə hazır idi.\nHələ 2009-cu il “BakuTel” Beynəlxalq Telekommunikasiya və İnformasiya Texnologiyaları Sərgisində şirkət ilk dəfə olaraq 3G texnologiyasını təqdim etmişdi.\nAzercell ondan sonra dəfələrlə bəyan edib ki, şirkət yalnız texnoloji baxımdan deyil, həm də müvafiq cihazların təminatı baxımından yeni texnologiyanın tətbiqinə hazırdır.\nNövbəti illərdəki “BakuTel” sərgisində Azercell artıq 4G və digər qabaqcıl avadanlıqlar, LBS, RFID texnologiyalarının uğurla təqdimatını keçirmişdi. 3G texnologiyasının tətbiqi üçün lisenziyanın verilməsi Azercell-in 15 illik yubileyi üçün əvəzedilməz və xoş bir hədiyyə oldu.\nQeyd edək ki, 3G vasitəsilə abonentlər 7,2 mbit/s qədər sürətə malik mobil internetdən istifadə edə bilərlər. Bu isə, hazırda istifadə edilən 2G texnologiyasından 20 dəfə artıq sürət deməkdir. Bakı və Azərbaycanın bəzi ərazilərində 3G sürəti, hətta, 21 mbit/s qədər çatacaqdır.\nBu sistemin köməyilə videozənglər etmək, cib telefonundan televiziyaya baxmaq, hadisə yerindən canlı yayım aparmaq, hətta, böyük həcmli video faylları da telefon vasitəsilə göndərmək mümkün olacaq.\nBundan əlavə, 3G sayəsində uzaqdan səhiyyə xidmətləri göstərmək, nağd pul daşımadan hər cür alış-veriş aparmaq, kommunal xərclərin ödənilməsi və bir çox bank əməliyyatlarını da telefondan həyata keçirmək imkanı yaranacaq.\nƏn əsası isə odur ki, bu sistemə qoşulmaq üçün Azercell abonentlərinə öz Sim kartlarını yeniləmək lazım gəlməyəcək. Azercell-in 3G sistemindən faydalanmaq üçün yalnız 2525 qısa nömrəsinə “3G” mətnli sms göndərmək kifayətdir. Bu cür sadə qoşulma sistemi daim öz abonentlərinin rahatlığını düşünən Azercell-in təqdim etdiyi üstünlüklərdən biridir.